Gilan

Gilan (persisk: استان گیلان‎ Ostān-e Gīlān) er en av de trettien provinsene i Iran. Provinsens areal er 14 042 km². I 2016 hadde Gilan 2 530 696 innbyggere. Administrasjonssenteret ligger i byen Rasht. 

Gilan ligger nord i Iran og grenser til provinsene Mazandaran i øst, Zanjan og Qazvin i sør og til Ardabil i vest. I nord har Gilan kystlinje mot Kaspihavet.

Provinsen har et fuktig subtropisk klima og er Irans mest nedbørsrike område. Det dyrkes blant annet ris. Gilans del av  Elburzfjellene er til dels skogkledd. Flom fører ofte til skade på folk og eiendom. Vind kan føre til store bølger som gjør skade på kysten. Området er utsatt for jordskjelv. Omkring 50.000 omkom under jordskjelvet i 1990.Williams, V. R. (2020). Indigenous Peoples: An Encyclopedia of Culture, History, and Threats to Survival [4 volumes]. Bloomsbury Publishing USA.

Området gikk over til islam etter den arabiske invasjonen i år 644. Gilan og Mazandaran ble da kalt Tabaristan.

 Etnisitet 
Gilakere utgjør majoriteten av befolkningen, mens aserbajdsjanere, kurdere, talysh og persere er betydelige minoriteter i provinsen.

Gilakere

Gilakere bor i de fleste byer og landsbyer i provinsen, bortsett fra distriktene Astara og Hashtpar.https://www.iranicaonline.org/articles/gilan-xiv-ethnic-groups

Aserbajdsjanere

Byen og distriktet Astara er bebodd av flertallet aserbajdsjanere.

Kurdere

Det er fire grupper av kurdere i provinsen med ulik opprinnelse. Amarlou i Rasht og Rudbar (distriktene Ammarlu, Deylaman og Raḥmatābad), Reshvand i Rasht, Jalalvand i Langroud og Kurmanj i Hashtpar.https://www.iranicaonline.org/articles/gilan-xiv-ethnic-groups

Talyshere

I distriktet Talysh (Hashtpar) er flertallet av Talysh etnisitet, og aserbajdsjanere utgjør en betydelig del av befolkningen. Det er også kurdisk-talende Kurmanj i distriktet Talysh som er innvandrere fra Khalkhal i Ardabil-provinsen.https://www.iranicaonline.org/articles/gilan-xiv-ethnic-groups

Tat

En annen urbefolkningsgruppe i provinsen er Tat, som bor i noen store byer i provinsen, spesielt i distriktet Rudbar.

Persere

Persere er konsentrert i byen Rasht og er delt inn i immigranter fra Teheran og andre sentrale iranske byer, og det lokale Gilak-folket som har adoptert persisk og blitt persianisert. https://www.iranicaonline.org/articles/gilan-xiv-ethnic-groups

 Referanser 

 Eksterne lenker 


Kategori:Irans provinser